### κοινωνικό φύλο κοινωνικό φύλο, ή γένος [gender]. Κοινωνική κατασκευή της αρσενικής/θηλυκής ταυτότητας, σε αντιδιαστολή προς το βιολογικό φύλο, τη διάκριση μεταξύ ανδρών και γυναικών από βιολογική άποψη. […] Το κοινωνικό φύλο πρέπει να νοείται εντός ενός κοινωνικού πλαισίου. Αν και τα χαρακτηριστικά που σχετίζονται με την «αρσενικότητα» (ενεργή-λογική) και τη «θηλυκότητα» (παθητική-συναισθηματική) δίνουν την εντύπωση ότι είναι «φυσικά» ή έχουν βιολογική βάση, στην ουσία είναι κοινωνικά κατασκευσμένα και μεταβαλλόμενα, όπως έδειξαν πρώιμες εργασίες στον τομέα της ανθρωπολογίας […]. [πηγή: Λεξικό της Σύγχρονης Σκέψης, εκδόσεις Πατάκη, Αθήνα 2008]